Anna Ebaju Adeke

Anna Ebaju Adeke yazaalibwa 27 Ogwekkuminogumu 1991. Munnayuganda,munnamateeka era munnabyabufuzi .  

Mu kiseera kino ye Mubaka mu Paalamenti owa Disitulikiti y’e Soroti mu Paalamenti ey’ekkuminemu (2021–2026).https://kampalapost.com/news/anna-adeke-battle-osegge-soroti-woman-seat-heated-2021-race  Yaliko omukiise wa Paalamenti mu kifo eky’abavubuka abakyala mu ggwanga mu Paalamenti ey’ekkumi (2016–2021).http://www.monitor.co.ug/News/National/Adeke-wins-National-Female-Youth-MP-elections/688334-3107114-1ldpe1/index.html Yaweerezaako ng'omumyuka wa Pulezidenti wa Forum for Democratic Change mu bitundu by’Obuvanjuba. 

 Obuto bwe n'obuyigirize 
Adeke yasomera ku Our Lady of Good Counsel Gayaza ku Siniya ey'okuna n'oluvannyuma ku St Marys SS Kitende n'agenda mu Siniya ey'omukaaga.  Alina diguli mu mateeka okuva mu Ssettendekero wa Makerere ne diguli ey'ennyongereza mu by'amateeka okuva mu Law Development Center.  Nga 17 Ogwokutaano 2021, Adeke yatikkirwa diguli ey'okubiri mu mateeka okuva mu Ssettendekero wa Makerere, ku lunaku lwe lumu lwe yalayira ng’omubaka wa Paalamenti ya Uganda ey’ekkuminemu (2021–2026).https://www.monitor.co.ug/uganda/news/national/double-win-for-sworn-in-mp-adeke-as-she-graduates-with-master-s-degree-in-law-3403480 

 Emirimu 
Okuva mu 2013 okutuuka mu 2014, Adeke yaweerezaako nga akulira abayizi Ssettendekero wa Makerere, yeesimbawo n’awangula ng'ali mu kibiina ky’eby'obufuzi ekya Forum for Democratic Change. https://www.redpepper.co.ug/why-mak-picked-adeke-for-president/ Okuva mu 2015, bwe yamaliriza emisomo gye egy’amateeka, yaweebwa ekifo mu kibiina ky'abannamateeka ekiyitibwa Uganda Bar. Akola nga munamateeka mu M&K Advocates, mu Kampala. 

Mu Gwokusatu 2016, Adeke yalondebwa nga omubaka omukyala ow'abawala mu ggwanga mu kulonda kw’eggwanga okwakolebwa mu kibuga Hoima e Bugwanjuba bwa Uganda . Mu kulonda kw’eggwanga, yeesimbawo nga talina kibiina. Ng’omubaka wa Paalamenti, alwanirira okwawulwa kwa minisitule y’ekikula ky’abantu, abakozi, abavubuka n’enkulaakulana y’embeera z’abantu, okutondawo minisitule y’abavubuka ey'etongodde. Era akola kampeyini z’okwongera ku nsimbi eziweebwa enkiiko z’abavubuka ku mitendera egy'enjawulo egy'eggwanga..Yali mmemba ku kakiiko ka Paalamenti akavunaanyizibwa ku by’enfuna by’eggwanga, mu Paalamenti ey’ekkumi.  

Mu 2019, Adeke yalondebwa ku bwa Ssentebe w'akakiiko ka Paalamenti akavunanyizibwa ku nsonga z'abavubuka aka Uganda parliamentary Forum on Youth Affairs.  Era yaliko minisita w’ekisiikirize avunaanyizibwa ku nsonga z’abavubuka n’abaana, era mmemba w’ekibiina ky'abakyala ekya Uganda women parliamentary association (UWOPA), mu Paalamenti ey’ekkumi (2016 - 2021).  

 Emirimu emirala 
Adeke yalabikira mu lupapula lwa Vogue Italia mu Gwomwenda 2017.  Mu Gwokusatu 2017, The Ugandan Magazine yamuwandiikako mu "bakyala 10 abasinga amaanyi mu by'obufuzi bya Uganda mu 2017.http://theugandan.com.ug/list-of-the-10-most-powerful-women-in-ugandan-politics-today/  Mukatoliki. Era ayagala nnyo ensonga z'ekikula ky'abantu n'abakyala era avumirira okukabasanya  era abilwanisa nnyo,era akubiriza abakyala n'abantu bonna okwogera ku bibi ebiri mu kutulugunyizibwa,okutulugunyizibwa n'okukirwanyisa. Ono era yavaayo n'ayogera oluvannyuma lwa mubaka munne mu Paalamenti bwe yagezaako okumukabasanya ng'ali mu lugendo lwe ebweru w’eggwanga.   

 Ebiwandiiko ebikozesebwa 

 Ebijuliziddwamu w'abweru wa Wikipedia 

 Omukutu gwa Paalamenti ya Uganda
 Anne Adeke Awangudde Akalulu Ka Palamenti Y'abavubuka Abakyala mu Ggwanga